POSTOPEK ZA DOLOČITEV ENOTNE MATIČNE ŠTEVILKE OBČANA (EMŠA) TUJCU

**EMŠO se tujcu določi samo, če ta v Republiki Sloveniji izvršuje svoje pravice ali obveznosti.**

1. **Zahtevo za določitev EMŠA je treba** (v skladu s 7. členom Uredbe o vodenju in vzdrževanju centralnega registra prebivalstva ter postopku za pridobivanje in posredovanje podatkov (Uradni list RS, št. [70/00 in 28/02)](http://www.uradni-list.si/1/objava.jsp?sop=2000-01-3338" \t "_blank" \o "Uredba o vodenju in vzdrževanju centralnega registra prebivalstva ter postopku za pridobivanje in posredovanje podatkov) **nasloviti na za to pristojen organ – odvisno od namena, za katerega se EMŠO potrebuje:**

* namen dela ali zaposlitve (za državljane tretjih držav) – **Zavod Republike Slovenije za zaposlovanje**,
* uveljavljanje pravice iz pokojninskega in invalidskega zavarovanja – **Zavod za pokojninsko in invalidsko zavarovanje Slovenije**,
* zdravstveno zavarovanje osebe in/ali njenega družinskega člana in zaposlovanje državljanov EU – **Zavod za zdravstveno zavarovanje Slovenije**,
* davčni zavezanec – **Finančna uprava Republike Slovenije**,
* vpis v program šolstva – **posamezen šolski zavod**,
* ureditev statusa tujca – **upravna enota**.

1. **Za pridobitev EMŠA je treba izpolniti obrazec** Zahtevek za določitev enotne matične številke (DEMŠO). Prazen obrazec je priloga temu obvestilu.
2. Zahtevek mora biti izpolnjen v celoti, s tiskanimi črkami in čitljivo, ter lastnoročno podpisan. **Zahtevku je treba priložiti:**

* **fotokopijo osebnega identifikacijskega dokumenta**, iz katerega bodo jasno razvidni osebni podatki tujca, ki se mu določa EMŠO (potni list ali osebna izkaznica z obeh strani),
* **lastnoročno ali enakovredno elektronsko podpisano pooblastilo** tujca, če za EMŠO v njegovem imenu zaprosi druga oseba ali podjetje.

1. Na zahtevku je treba navesti **razlog za določitev EMŠA** (razlog označite v desnem zgornjem kotu obrazca) in priložiti ustrezna dokazila.
2. Samo v primeru, da tujec želi EMŠO pridobiti zaradi pravic ali obveznosti na drugih področjih, ki niso bila navedena v prejšnjih točkah, lahko zahtevek z ustreznimi prilogami – dodatnimi dokazili, ki izkazujejo uveljavljanje pravic ali obveznosti na drugih področjih (kupoprodajna pogodba, predpogodba, osnutek pogodbe, pismo o nameri za nakup nepremičnine/posesti v Republiki Sloveniji; odpiranje s. p.-ja – potrdilo o določitvi davčne številke na FURS-u, odprtje bančnega računa itd.), posredujete na naslov:

Ministrstvo za notranje zadeve

Štefanova ulica 2

1501 Ljubljana

Zahtevek za določitev EMŠA lahko skupaj s prilogami tudi skenirate in pošljete na elektronski naslov Ministrstva za notranje zadeve: **gp.mnz@gov.si.**

Ministrstvo za notranje zadeve vam bo kot upravljavec Centralnega registra prebivalstva v skladu s 7. členom Zakona o centralnem registru prebivalstva (Uradni list RS, št. [72/06](http://www.uradni-list.si/1/objava.jsp?sop=2006-01-3079" \t "_blank" \o "Zakon o centralnem registru prebivalstva (uradno prečiščeno besedilo)) – uradno prečiščeno besedilo) in 6. členom Uredbe o vodenju in vzdrževanju centralnega registra prebivalstva ter postopku za pridobivanje in posredovanje podatkov, EMŠO določilo **v zakonskem roku treh delovnih dni** po prejemu vaše popolne vloge.

**Obvestilo o določenem EMŠU boste prejeli priporočeno po pošti, zato prosimo, da na zahtevi navedete točen naslov, na katerega boste prejeli obvestilo (navedete ga v levem zgornjem kotu obrazca).**

**\*\***

PROCEDURE FOR DETERMINING PERSONAL IDENTIFICATION NUMBER (EMŠO) FOR FOREIGNERS:

**A personal identification number (EMŠO) is determined for foreigners only if they exercise their rights and assume their obligations in the Republic of Slovenia.**

1. **Requests for determining a personal identification number (EMŠO)** (in accordance with Article 7 of the Decree on Keeping and Maintaining of the Central Register of Population and on the Procedures of Data Flow from the Central Register of Population (Official Gazette of the Republic of Slovenia [Uradni list RS], Nos. 70/00 and 28/02) **must be sent to the competent authority – depending on the purpose:**

* the purpose of work or employment (for citizens of third countries) – **Employment Service of Slovenia,**
* excercising rights from pension and disability insurance - **Pension and Disability Insurance Institute of the Republic of Slovenia,**
* health insurance of the person or/and their family members and employment of EU citizens – **Health Insurance Institute of the Republic of Slovenia,**
* taxable person – **Financial Administration of the Republic of Slovenia,**
* enrolment in an educational programme – **the competent educational institution,**
* regularisation of foreigner status – **an administrative unit.**

1. **To obtain a personal identification number (EMŠO), the following form must be completed** – Request for determination of personal identification number (DEMŠO). An empty form is attached.
2. The form must be fully completed in block letters in a clearly legible manner and it must be signed by hand. **The request must be accompanied by the following:**

* **copy of a personal identification document**, providing the foreigner’s clearly visible personal information (passport or both sides of ID card)
* **an authorisation by hand or with an electronic signature** if another person or company is requesting the personal identification number (EMŠO in the foreigner’s name).

1. The request must state the **reason for determining the personal identification number (EMŠO)** (indicate the reason in the right upper corner of the form) with enclosed appropriate evidence.
2. Only in the case that a foreigner wishes to obtain the EMŠO on the basis of rights or commitmments in other areas that are not stated above, they can send their request with all necessary attachments (additional evidence proving the exercise of rights or commitments in other areas), such as a sale/purchase agreement, a precontract, contract draft, letter of intent for the purchase of real estate in Slovenia, notification of determining a tax number at FURS in the case of setting up a sole proprietorship, opening a bank account etc., to the following address:

MINISTRY OF THE INTERIOR

Štefanova 2

1501 Ljubljana

You can also send a scan of the form with enclosed attachments to the Ministry of the Interior e-mail address: **gp.mnz@gov.si.**

The Ministry of the Interior, which is the keeper of the Central Register of Population, shall determine your personal identification number (EMŠO) in accordance with Article 7 of theCentral Register of Population Act (Official Gazette of the Republic of Slovenia [Uradni list RS], No. 72/06 - official consolidated text) and in accordance with Article 6 of the Decree on Keeping and Maintaining of the Central Register of Population and on the Procedures of Data Flow,**within a legal deadline of 3 working days** upon receiving your complete form.

**You will receive a notification on the determined personal identification number (EMŠO) in the mail, therefore we kindly ask you to state the complete address, where to send the notification (state the address in the upper left corner of the form).**